ຫົວໜ້າ ພັກລັດຖະບານ ເກົາຫຼີໃຕ້ ຢ້ຽມຢາມເກົາຫຼີເໜືອ
ທ່ານ Hong Joon-pyo ໄປຢ້ຽມຢາມ ເຂດອຸດສາຫະກຳຮ່ວມ Kaesong ໃນເກົາຫຼີເໜືອ
ຜູ້ນຳພັກລັດຖະບານຂອງເກົາຫຼີໃຕ້ ໄດ້ຂ້າມຊາຍແດນເຂົ້າໄປໃນເກົາຫຼີເໜືອໃນ ວັນສຸກມື້ນີ້ ເພື່ອທຳການຢ້ຽມຢາມ ເຂດອຸດສາຫະກຳ ທີ່ປະເທດທັງສອງບໍລິຫານງານຮ່ວມກັນ ເປັນເວ ລານຶ່ງມື້ ຜູ້ນຳພັກໃຫຍ່ແຫ່ງຊາດ ທ່ານ Hong Joon-pyo ກ່າວຕໍ່ພວກນັກຂ່າວກ່ອນອອກເດີນ ທາງໄປຢ້ຽມຢາມເຂດ ອຸດສາຫະກຳ Kaesong ວ່າ ມັນເປັນພັນທະຂອງນັກການເມືອງ ຄົນນຶ່ງ ທີ່ພະຍາຍາມຫາທາງປັບປຸງຄວາມສຳພັນໃຫ້ດີຂຶ້ນ ເຂດອຸດສາຫະກຳ Kaesong ທີ່ຕັ້ງຢູ່ເໜືອເສັ້ນແບ່ງຊາຍແດນຂຶ້ນໄປໜ້ອຍນຶ່ງນັ້ນ ມີໂຮງ ງານຂອງເກົາຫຼີໃຕ້ຫຼາຍໆໂຮງງານທີ່ວ່າຈ້າງແຮງງານຖືກໆຂອງເກົາຫຼີເໜືອ ທ່ານ Hong ປະກາດໃນຕົ້ນເດືອນນີ້ວ່າ ທ່ານເຕັມໃຈທີ່ຈະເດີນທາງໄປຢ້ຽມເຂດອຸດສາຫະ ກຳດັ່ງກ່າວ ໃນຄວາມພະຍາຍາມເພື່ອປັບປຸງຄວາມສຳພັນລະຫວ່າງກຸງໂຊລ ແລະພຽງຢາງ ໃຫ້ດີຂຶ້ນ